

**FÓGRA POIST**

Fáilteofar roimh iarratais do cheapachán mar Léachtóir le Gaeilge, lánaimseartha agus buan, 1 FTE in Ollscoil na Gaillimhe, le tosú chomh luath agus is féidir. Beidh an duine a cheapfar ina chomhalta de Scoil na dTeangacha, na Litríochtaí agus na gCultúr.

Roinn bhisiúil í Roinn na Gaeilge atá tiomanta don sármhaitheas sa teagasc agus sa taighde i réimsí éagsúla de Léann na Gaeilge ó luath-thréimhse go dtí an ré chomhaimseartha. Tá scoláire cumasach, fuinniúil á lorg i réimse na Nua-Ghaeilge Moiche a dhéanfaidh cúrsaí teagaisc agus taighde sa réimse sin a fhorbairt ar bhealach nuálach, uaillmhianach a chuirfidh le clú na hOllscoile go náisiúnta agus go hidirnáisiúnta. Cuirfidh an té a cheapfar le cláir theagaisc agus thaighde na Roinne, idir chláir Ghaeilge agus chláir idirdhisciplíneacha i gcomhpháirt le comhghleacaithe san Ollscoil. Tacóidh teagasc agus taighde an té a cheapfar le cur i bhfeidhm straitéis Roinn na Gaeilge mar a bhfuil béim ar na mórthéamaí seo a leanas: an chruthaitheacht; an inbhuanaitheacht; an chomhpháirtíocht. Chuige sin:

* Beidh dochtúireacht sa Ghaeilge, nó i réimse comhionann, ag an duine a cheapfar, chomh maith le taithí shuntasach ar theagasc agus ar thaighde a fhoilsiú. Beidh an té a cheapfar ina speisialtóir i réimse den Nua-Ghaeilge Mhoch (c. 1200-1850).
* Beidh an duine a cheapfar in ann an Ghaeilge a theagasc, lena n-áirítear teanga, litríocht agus cultúr, i réimsí taobh amuigh dá speisialtóireachtaí féin, ar chláir fhochéime agus iarchéime i Roinn na Gaeilge.
* Beidh an duine cheapfar in ann mic léinn iarchéime a stiúradh sa Ghaeilge agus i réimsí gaolmhara, cláir nua theagaisc agus tograí nua taighde a fhorbairt, agus gnáthobair riaracháin a bhaineann leis an ábhar agus le Roinn na Gaeilge a chomhlíonadh.
* Beidh an duine a cheapfar in ann dualgais uile an phoist a chomhlíonadh i nGaeilge agus i mBéarla.

Tá eolas faoi Phlean Straitéiseach na hOllscoile le fáil ag: [Strategy | Straitéis 2020-2025 - Ollscoil na Gaillimhe](https://www.universityofgalway.ie/strategy2025/)

Chun an folúntas a phlé go neamhfhoirmiúil, déan teagmháil leis an Ollamh Rióna Ní Fhrighil, Ceann Roinn na Gaeilge, Ollscoil na Gaillimhe.

Ríomhphost riona.nifhrighil@ollscoilnagaillimhe.ie +353 (0)91 492585

**Tuarastal:**

**€** **61,758 to 98,523 (infheidhme maidir le hiontrálaithe nua le héifeacht ó Eanáir 2011) agus de réir théarmaí agus choinníollacha Pholasaí Luacha Saothair na hOllscoile.**

<https://www.universityofgalway.ie/media/financialaccounting/financialaccountingoffice/QA321-Remuneration-and-Payroll.pdf>

(Déanfar an ceapachán seo ar an scála Léachtóir faoi réir pholasaí reatha pá an Rialtais)

**Ní mór iarratais a bheith faighte faoi 17:00 (Am na hÉireann) an 26 Meán Fómhair 2024. Ní fhéadfar iarratais a gheofar tar éis an spriocdháta a bhreithniú.**

**D’fhéadfadh grinnfhiosrúchán an Gharda Síochána a bheith le déanamh.**

**Beidh ceapacháin ag brath ar údarú oibre a bheith bailí.**

**Tá tuilleadh sonraí le fáil ar** [**www.dbei.ie**](http://www.dbei.ie)

**Chun tuilleadh eolais agus Foirm Iarratais a fháil, féach ar an láithreán gréasáin:**

[Poist - Ollscoil na Gaillimhe](https://www.universityofgalway.ie/about-us/jobs/) **Ba cheart iarratais a dhéanamh ar líne**.

Tabhair faoi deara go mbraithfidh ceapachán i bpoist atá fógartha ar fhaomhadh ón Ollscoil, agus ar théarmaí an Chreata um Rialú Fostaíochta don earnáil ardoideachais.

Is fostóir comhionannais deiseanna í Ollscoil na Gaillimhe.